Фармаванне антыбеларускага рэжыма на Беларусі я разглядаю не з часоў рэферэндума 1996 года ці з часоў прэзідэнцкай кампаніі 1994 года. Гэты працэс значна шырэйшы па часе. Стварэнне яго падмуркаў распачалося тады, калі з беларускіх сілавых структураў звальнялі афіцэраў – удзельнікаў Беларускага згуртавання вайскоўцаў, як старшынём камісіі ВС станавіўся А.Лукашэнка, а раней узгодненыя, за ноч да гэтага, асобы, чамусьці адмовіліся вылучацца на гэтую пасаду. Стварэнне рэжыму праглядаецца і ў адстаўцы Шушкевіча з пасады старшыні ВС, і ў стварэнні групы “маладых ваўкоў” – прыхільнікаў Лукашэнкі ў ВС.